ותתכס: התפעל מן כסה, כמו ויתגל (למטה ט' כ"א), ולא אדע מה ראה רש"י להביא לדוגמא מילות ותקבר ותשבר, שאינן מבנין התפעל אלא נפעל, גם אין בהן ה"א למ"ד הפועל הנופלת לפעמים כמו כאן, ומה שכתוב בנתיבות השלום רק בעבור ו' ההפוך יעתק הטעם אל הת"ו, הוא שיבוש גדול, כי לא ייתכן בלה"ק לבטא ותתכס בנגינה על הת"ו, כי לא תבואנה אחר הנגינה ג' אותיות אם אין אחת מהן אות נחה. ואולי מהרש"ד כתב יעתק הטעם אל הכ"ף והמעתיק החליף כ"ף בת"יו.